Benito Mussolini

**Benito Amilcare Andrea Mussolini** (29 Julai 1883 – 28 April 1945) ialah diktator fahaman fasis Itali dari tahun 1922 hingga penggulingannya pada tahun 1943. Beliau kemudian menjadi sekutu rapat kepada diktator Jerman, Adolf Hitler, yang dipengaruhi beliau. Mussolini menyertai perang dan memihak Jerman Nazi pada bulan Jun 1940. Tiga tahun kemudian, Pihak Bersekutu menyerang Itali. Pada bulan April 1945, Mussolini mencuba melarikan diri ke Switzerland, tetapi ditangkap dan dihukum mati oleh unit-unit Pemberontak.

Fahaman politik dan pendekatannya memerintahnya yang sangat totalitarian banyak mempengaruhi pemimpin-pemimpin Eropah lain sezamannya mengikuti cara sama terhadap rakyat mereka seperti Adolf Hitler di Jerman Francisco Franco di Sepanyol dan António de Oliveira Salazar di Portugal.

## Awal hidup
Mussolini dilahirkan di desa *Dovia di [[Predappio]]* dalam provinsi Forlì di Emilia-Romagna. Beliau dinamakan *Benito* sempena Presiden Benito Juarez, seorang reformis Mexico; perkataan *Andrea* dan *Amilcare* adalah daripada ahli-ahli sosialis Itali Andrea Costa, dan Amilcare Cipriani. Ibunya, Rosa Maltoni, seorang guru yang mempercayai bahawa pendidikan adalah sangat penting, manakala ayahnya, Alessandro, seorang tukang besi, sentiasa menggalakkan Benito mengingkari pihak berkuasa (selain daripada kewibawaannya). Beliau sangat menyayangi ayahnya tetapi malangnya, kasih sayangnya tidak pernah dibalas. Serupa dengan ayahnya yang merupakan ahli Sosialis Antarabangsa pertama, Benito kemudian menjadi seorang penyokong Sosialisme.

Mussolini tidak pernah dibaptiskan semasa kanak-kanak. Ketika berumur lapan tahun, beliau diharamkan daripada gereja ibunya kerana mencubit orang-orang lain di kerusi panjang gereja dan membalingkan batu pada mereka di luar bangunan gereja selepas sembahyang. Mussolini kemudian dihantar ke sebuah sekolah berasrama pada tahun itu dan ketika berumur 11 tahun, dibuang sekolah kerana menikam seorang murid sedarjah pada tangannya, serta kerana melontarkan bekas dakwat pada seorang guru. Bagaimanapun, beliau memperoleh keputusan yang baik dalam peperiksaan dan melayakkan diri sebagai seorang guru lelaki sekolah rendah pada tahun 1901.

Pada tahun 1902, Mussolini berhijrah ke Switzerland untuk mengelakkan kerahan tentera yang dikenakan kepadanya. Disebabkan beliau tidak dapat mencari pekerjaan yang tetap di sana, beliau ditangkap kerana hidup bergelandangan dan dipenjarakan selama semalam. Kemudian selepas terlibat dalam gerakan sosialis, beliau diusir dan pulang ke Itali untuk menjalani perkhidmatan tentera. Mussolini kembali ke Switzerland dengan segera dan nasib baik, percubaan pengusiran yang kedua dapat dihentikan ketika ahli-ahli parlimen sosialis Switzerland mengadakan perdebatan kecemasan untuk membincangkan perlakuannya.

Pada Februari 1909, satu pekerjaan telah dicari untuk Mussolini di bandar raya Trento yang merupakan kawasan banyak dihuni orang berbangsa Itali, tetapi ketika itu di bawah kuasa Austria-Hungary. Di sana, beliau menjalankan kerja pejabat untuk parti sosialis tempatan dan menyunting surat beritanya, *L'Avvenire del Lavoratore* ("Masa depan pekerja"). Tidak lama kemudian, beliau membuat perhubungan dengan Cesare Battisti, seorang wartawan serta ahli politik sosialisme dan iredentisme (doktrin yang mengatakan bahawa sesuatu kawasan harus dikuasai oleh mereka yang berkait secara etnik atau sejarah dengan kawasan itu). Mussolini bersetuju untuk menulis dan menyunting surat berita parti politiknya, *Il Popolo* ("Si Rakyat"), selain daripada bertugas untuk parti tersebut. Untuk terbitan Battisti, Mussolini menulis sebuah novel, *Claudia Particella, l'amante del cardinale*, yang diterbitkan dalam bentuk siri pada tahun 1910. Beliau kemudian mengatakan bahawa novel itu ditulis semata-mata untuk memburuk-burukkan pihak berkuasa agama. Novel itu telah diterjemahkan dalam bahasa Inggeris sebagai "Perempuan Simpanan Kardinal" (*The Cardinal's Mistress*). Pada tahun 1915, Mussolini melahirkan seorang anak lelaki dengan Ida Dalser, seorang wanita yang berasal dari desa Sopramonte yang terletak berhampiran dengan Trento. 

Bagaimanapun, apabila novelnya diterbitkan dalam *Il Popolo*, Mussolini telah kembali ke Itali. Gaya polemiknya dan keingkarannya yang semakin bertambah terhadap pihak berkuasa Diraja serta anti dasar kepaderiannya menyebabkan beliau akhirnya diusir pada akhir bulan September. Selepas kepulangannya ke Itali (disebabkan oleh sakit dan kematian ibunya), beliau menyertai *[[Avanti! (akhbar Itali)|Avanti!]]* ("Mara!"), alat sebaran utama parti sosialis, sebagai kakitangannya.  Adik lelakinya, Arnaldo, kemudian menjadi penyunting *[[Il Popolo d'Italia]]*, surat berita rasmi Parti Fasis Nasional (November 1922).

## Pemerintahan
Pada malam 27 Oktober 1922, seramai kira-kira 300,000 orang pengikut Fasis berarak ramai-ramai ke Roma mendesak agar

### Sebagai Perdana Menteri Itali
Benito diberikan kekuasaan membentuk suatu kabinet terdiri banyaknya daripada golongan sefahamannya serta juga seberapa nasionalis dan liberalis.

Dia bertanggungjawab menghantar tentera Itali ke pulau Koryfó mencampur tangan dalam perselisihan antara pihak Albania dan Yunani yang menyebabkan seorang jeneralnya, Enrico Tellini dan beberapa rakan sekerja terbunuh di sebuah bandar berhampiran sempadan Yunani. Keadaan ini ketara menaikkan nama Mussolini dalam kalangan orang senegaranya. 

### Sebagai ''[[Duce]]'' Itali Fasis

## Meletusnya Perang Dunia Kedua
## Kematian di tangan Partigiani

Mussolini dan perempuan simpanannya Clara Petacci beredar ke Switzerland untuk melarikan diri ke Sepanyol dengan maranya pihak Berikat menuju arah utara. Pada 27 April, mereka singgah di perkampungan Dongo namun dihalang para pemberontak Itali pimpinan Komisar Briged *Garibaldi*  ke-52, Urbano Lazzaro yang berjaya mengenalpasti mereka. Romobongan mereka ditahan dan dibawa ke Como dan kemudiannya ke Mezzegra - mereka dihukum tembak sehingga mati dua hari sebelum Adolf Hitler dan Eva Braun bunuh diri di tempat persembunyian mereka. 

Mayat mereka diangkut dalam suatu van sebelum dibawa ke Milan pada lusa hari. Mayat-mayat ini diletakkan di jalanan pusat bandar kemudian ditembak berkali-kali, diludahi, dilempari batu, dan ditendangi oleh rakyat yang marah sebelum digantung terbalik di suatu stesen minyak Esso di Piazzale Loreto; Hal ini bertujuan untuk meruntuhkan semangat juang orang-orang fasis dan sebagai pembalasan atas penggantungan beberapa partisan di tempat yang sama oleh otoritas Poros. Achille Starace juga sempat ditangkap d mana Starace diberi peluang memberi penghormatan terakhir pemimpinnya tersebut sesaat sebelum ditembak mati; mayat Staracei turut digantung bersama . Mayat Mussolini kemudian dikuburkan di makam tak bertanda di Mussoco. Menteri pertahanan Benito, Rodolfo Graziani, menyerah kalah pada 1 Mei tidak lama selepas kejadian ini.

Setahun kemudian, pada hari Paskah, sisa-sisa pendukungnya menggali kuburnya kembali dan kemudian disembunyikan di suatu tempat bernama Certosa de Pavia, dekat Milan. Masalah mayat Mussolini sempat menjadi kontroversi di Italia saat itu dan akhirnya, mayat Mussolini ditemukan dan "disimpan" selama 10 tahun sebelum dikuburkan di Predappio, Emilia-Romagna, tempat kelahirannya.

## Rujukan


## Pautan luar

* Mussolini dalam Gambar
* Comando Supremo: Benito Mussolini
* Adakah Mussolini benar-benar memastikan bahawa kereta-kereta api bertolak pada waktunya?
* Gambar foto mayat Mussolini dan rencana mengenai kecurian mayatnya
* 2 autobiolgrafi Mussolini dalam sebuah buku. Klik pada butiran bertajuk "My Rise and Fall" (biasanya butiran pertama). Kemudian, gunakanlah borang carian di lajur kiri yang bertajuk "search within this book."
* Autobiografi Benito Mussolini 1928 dalam talian. *My Autobiography*. Buku oleh Benito Mussolini; Charles Scribner's Sons, 1928.
* Percubaan gagal Michael Schirru untuk membunuh Mussolini
* 1926: Percubaan pembunuhan Mussolini di Rom oleh Gino Lucetti
* Ibu Yahudi Fasisme – rencana *Haaretz* mengenai Margherita Sarfatti oleh Saviona Mane